CELEX: 62009TA0146(01)
Language: hu
Date: 2016-07-14 00:00:00
Title: T-146/09. RENV. sz. ügy: A Törvényszék 2016. július 14-i ítélete – Parker Hannifin Manufacturing és Parker-Hannifin kontra Bizottság („Verseny — Kartellek — A tengeri tömlők európai piaca — Árrögzítésre, piacfelosztásra és kereskedelmi szempontból érzékeny információk cseréjére irányuló megállapodások — A jogsértő magatartás betudhatósága — A gazdasági folytonosság elve — A személyes felelősség elve — Bírságok — Súlyosító körülmények — Irányítói szerep — 10 %-os felső határ — Korlátlan felülvizsgálat”)

29.8.2016   
            
            
               HU
            
            
               Az Európai Unió Hivatalos Lapja
            
            
               C 314/17
            
         A Törvényszék 2016. július 14-i ítélete – Parker Hannifin Manufacturing és Parker-Hannifin kontra Bizottság
   (T-146/09. RENV. sz. ügy) (1)
   
   ((„Verseny - Kartellek - A tengeri tömlők európai piaca - Árrögzítésre, piacfelosztásra és kereskedelmi szempontból érzékeny információk cseréjére irányuló megállapodások - A jogsértő magatartás betudhatósága - A gazdasági folytonosság elve - A személyes felelősség elve - Bírságok - Súlyosító körülmények - Irányítói szerep - 10 %-os felső határ - Korlátlan felülvizsgálat”))
   (2016/C 314/23)
   Az eljárás nyelve: angol
   
      Felek
   
   
      Felperesek: Parker Hannifin Manufacturing Srl, korábban Parker ITR Srl (Corsico, Olaszország), és Parker-Hannifin Corp. (Mayfield Heights, Ohio, Egyesült Államok) (képviselők: B. Amory, F. Marchini Camia és É. Barbier de La Serre ügyvédek)
   
      Alperes: Európai Bizottság (képviselők: Bottka V., S. Noë és R. Sauer meghatalmazottak)
   
      Az ügy tárgya
   
   Elsődlegesen az [EK 81. cikk] és az EGT-Megállapodás 53. cikke alkalmazására vonatkozó eljárásban (COMP/39406 – „tengeri tömlők”-ügy) 2009. január 28-án hozott C(2009) 428 végleges bizottsági határozat annyiban történő megsemmisítése iránti, az EUMSZ 263. cikkre alapított kérelem, amennyiben e határozat a felpereseket érinti, másodlagosan pedig az említett határozattal velük szemben kiszabott bírság törlése vagy összegének lényeges csökkentése iránti, az EUMSZ 263. cikkre alapított kérelem.
   
      Az ítélet rendelkező része
   
   
               1)
            
            
               A Törvényszék az [EK 81. cikk] és az EGT-Megállapodás 53. cikke alkalmazására vonatkozó eljárásban (COMP/39406 – „tengeri tömlők”-ügy) 2009. január 28-án hozott C(2009) 428 végleges bizottsági határozat 2. cikke első bekezdésének e) pontját megsemmisíti annyiban, amennyiben az Európai Bizottság a Parker-Hannifin Corp. által egyetemlegesen megfizetendő bírság összege tekintetében az ITR SpA által 1999. június 11. és 2001. szeptember 30. között játszott irányítói szerepen alapuló súlyosító körülmény címén 30 %-os növelést alkalmazott, továbbá amennyiben az Európai Bizottság az [EK 81. cikkben] és [az EK 82. cikkben] meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet 23. cikkének (2) bekezdésében előírt, a forgalom 10 %-ában meghatározott felső határt nem csupán a Parker ITR Srl forgalma alapján számította ki a bírság azon részét illetően, amelynek megfizetéséért a 2002. január 1-jét megelőző időszak vonatkozásában kizárólag a Parker ITR-t nyilvánította felelősnek.
            
         
               2)
            
            
               A Törvényszék a Parker Hannifin Manufacturing Srl-lel, korábban Parker ITR-rel szemben kiszabott bírság összegét 19 945 728 euróban állapítja meg, amelynek megfizetéséért a Parker-Hannifin 6 400 000 euró erejéig egyetemlegesen felel.
            
         
               3)
            
            
               A Törvényszék a keresetet ezt meghaladó részében elutasítja.
            
         
               4)
            
            
               A Parker Hannifin Manufacturing, a Parker-Hannifin és a Bizottság maga viseli saját költségeit.
            
         
      (1)  HL C 141., 2009.6.20.